**"קול קורא" להציע מועמד/ת לתפקיד איש קשר מתנדב יישובי**

**לתכנית ה"פלוס בשישים" במעברים גליל מערבי.**

שלום רב,

המועצות האזוריות, מטה אשר ומעלה יוסף, פועלות לקידום ושיפור תחום התעסוקה והפרנסה של אוכלוסיית הוותיקים הצעירים.

תכנית ה"פלוס בשישים" מעוניינת לגייס אנשי קשר יישוביים במטרה להנגיש את התוכנית ולסייע לאוכלוסיית הוותיקים הצעירים ביישובי המועצה, להישאר בעולם העבודה והתעסוקה כשכירים ו/או כעצמאיים.

ה "קול קורא" המצורף למייל זה, מופנה לתושבים, לבעלי תפקיד ולהנהלות היישובים להציע מועמד/ת מקובל/ת ומוסכם/ת לתפקיד **איש קשר מתנדב** לתכנית ה"פלוס בשישים" (תכנית תעסוקה ופרנסה חדשנית לאוכלוסיית 55+) המופעלת במעברים גליל מערבי.

**אנחנו מאמינים שאנשי הקשר יוכלו לתרום רבות להשגת יעדי התכנית:**

* חזרתם והשתלבותם של הוותיקים הצעירים במעגל העבודה
* יצירת מקור פרנסה חדש ו/או הקמת עסק קטן.
* רכישת מיומנויות וכלים עדכניים להתנהלות מיטבית ב"שוק העבודה החדש" (כולל אוריינות דיגיטלית).

ה"קול קורא" המצורף למייל זה נוסח על ידי מח' פיתוח יישובים במועצה, עמותת הוותיק גליל מערבי, מעברים ויחידת ההתנדבות במתנ"ס מטה אשר.

**כל מועמד/ת לתפקיד המבוקש ת/יידרש להמציא אישור של הנהלת היישוב המאשר את מועמדותו/ה לתפקיד.**

**תאריך סופי להצגת מועמדים/ות לתפקיד: 18.11.2020**

**את שם המועמד/ת ופרטי הקשר עמו/ה יש לשלוח למייל:** **amiv@mwg.org.il**

בברכה,

עמי וקנין - רכז תכנית ה"פלוס בשישים", מעברים גליל מערבי

ג'יין צינקוס - רכזת התנדבות, עמותת הוותיק